France Albertus René
France Albertus René Res apud Vicidata repertae: Nativitas: 16 Novembris 1935; Victoria Obitus: 27 Februarii 2019; Victoria Patria: Insulae Seisellenses France Albertus René, praenominibus vulgaribus France-Albert (Victoriae in insula Mahé natus die 16 Novembris 1935; in eadem insula die 27 Februarii 2019 mortuus) fuit politicus insularum Seisellensium. In Anglia educatus, alumnus fuit Collegii Regii Londiniensis et sodalis factionis laboris. In patriam reditus factionem populi unitam anno 1964 condidit. Primus minister a die 29 Iunii 1976 meret, praeside Iacobo Mancham, sed die 5 Iunii 1977, novas res movens, se praeses proclamavit. Quo officio viginti septem annos functus est dieque 14 Iulii 2004 renuntiavit, successore Iacobo Michel. Illis annis incursiones duas oppugnavit quarum primam anno 1979 legati Civitatum Foederatarum, alteram anno 1981 mercennarii Africae Australis promoverant. Amicitiis unionis Sovieticae et Tanzaniae excultis, evolutionem insularum Seisellensium prospere favebat. Factiones politicas contrarias a principio interdixit sed ab anno fere 1993 permisit.